વેસામાં નવદુર્ગાનું સુંદર મંદિર છે. જ્યાં દુર્ગાની નવ અલગ અલગ મૂર્તિઓ હોવાથી નવદુર્ગા મંદીર કહેવાય છે. કાશીપુરી જાલમપુરીના જણાવ્યા અનુસાર ગાડામાં દેવીને લઈને મોટી ગીડાસણ જતા હતા. બપોરે રસ્તામાં ગામના ગોંદરે આમલીના ઝાડ નીચે વિસામો કર્યો. નિંદરમાં સપનું આવ્યું અને સ્થાન ગ્રહણ કર્યું. મોટી ગીડાસણના માદલોખ પટેલોની આ કુળદેવી હોવાનું કહેવાય છે. તેઓ પ્રસંગોપાત અહિં દર્શન કરવા આવે છે. વેસા ગામ ત્રણ બાજુથી જાહેર માર્ગોથી સંકળાયેલુ સુખી ગામ કહેવાય છે. આ ગામમાંથી સારી સારી પદવીઓ મેળવનારાઓનો તોટો નથી . વકીલ, ડૉક્ટર, એન્જિનિયર અને પ્રદેશકક્ષાના સહકારી આગેવાનો પણ આ ગામને મળ્યા છે.